**ԱՄՓՈՓԱԹԵՐԹ**

**«****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԴԵԿՏԵՄԲԵՐԻ 27-Ի N 1691-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |  |  |  |
| --- | --- | --- | --- | --- |
| **N** | **Առարկության, առաջարկության****հեղինակը, գրության ստացման ամսաթիվը,****գրության համարը** | **Առարկության, առաջարկության****բովանդակությունը** | **Եզրակացություն** | **Փոփոխություններ** |
| 1. | ՀՀ ֆինանսների նախարարություն,գրություն թիվ 01/8-3/19486-2019,2019-11-26 | Նախագծով նախատեսվում է ՀՀ արդարադատության նախարարության ենթակա «Քրեակատարողական բժշկական կենտրոն» ՊՈԱԿ-ի (այսուհետ` ՊՈԱԿ) աշխատակիցներին դարձնել ՀՀ կառավարության 2012 թվականի դեկտեմբերի 27-ի N 1691‑Ն որոշման իմաստով սոցիալական փաթեթի շահառու (որի հետ կապված՝ ըստ Նախագծին կից ներկայացված տեղեկանքի լրացուցիչ կպահանջվի 13.7 մլն դրամ, ինչը ճշտման կարիք ունի):Այդ կապակցությամբ, նկատի ունենալով, որ ՊՈԱԿ-ը իրականացնում է առողջապահության ոլորտի գործունեություն, իսկ ՀՀ կառավարության 27.03.2014թ. N 375-Ն որոշման համաձայն՝ սոցիալական փաթեթի բաղադրիչ հանդիսացող  պետության կողմից երաշխավորված անվճար և արտոնյալ բժշկական օգնության ու սպասարկման ծառայությունների փաթեթի շահառուներ են հանդիսանում պետության կողմից երաշխավորված անվճար և արտոնյալ պայմաններով առողջության առաջնային պահպանման և նեղ մասնագիտական ծառայություններ իրականացնող կազմակերպությունների աշխատողները, առաջարկում ենք Նախագիծը հանել շրջանառությունից, փոխարենը ՀՀ առողջապահության նախարարության հետ քննարկել ՊՈԱԿ-ի բժշկական օգնություն և սպասարկում իրականացնող աշխատակիցներին պետության կողմից երաշխավորված անվճար և արտոնյալ բժշկական օգնության ու սպասարկման ծառայությունների փաթեթի շահառուների ցանկում ընդգրկելու և ՀՀ ԱԺ ներկայացված ՀՀ 2020թ. Պետական բյուջեի նախագծով «Պետական հիմնարկների և կազմակերպությունների աշխատողների բժշկական օգնության և սպասարկման ծառայություններ» միջոցառման համար նախատեսված միջոցների շրջանակում իրականացնելու հնարավորության հարցը:Միևնույն ժամանակ, նկատի ունենալով, որ բոլոր պետական կազմակերպությունների աշխատակիցները, ՀՀ կառավարության 27.12.2012թ. N 1691-Ն որոշման իմաստով, կարող են սոցիալական փաթեթի ենթադրյալ շահառուներ հանդիսանալ և վերջիններիս գծով առկա են բազմաթիվ առաջարկություններ սոցիալական փաթեթում ներառված ծառայություններից օգտվելու իրավունքի ձեռքբերման վերաբերյալ, ապա, միասնական մոտեցում ձևավորելու նպատակով, բարձրացված հարցը անհրաժեշտ է քննարկել սոցիալական փաթեթի շահառու չհանդիսացող բոլոր պետական կազմակերպությունների ընդգրկման նպատակահարմարության համատեքստում՝ ներգրավելով ՀՀ աշխատանքի և սոցիալական հարցերի նախարարությանը:  | Որպես զինծառայողներին հավասարեցված անձինք՝ **ՀՀ քրեակատարողական ծառայության և ՀՀ արդարադատության նախարարության քրեակատարողական հիմնարկների բժշկական օգնություն և սպասարկում տրամադրող անձնակազմը և նրանց ընտանիքի անդամները նախկինում օգտվում էին ՀՀ կառավարության 2013 թվականի հուլիսի 25-ի N 806-Ն որոշմամբ սահմանված անվճար բժշկական օգնության ու սպասարկման ծառայությունների փաթեթից: Քրեակատարողական ծառայությունից անկախ գործելու պայմաններում «Քրեակատարողական բժշկության կենտրոն» ՊՈԱԿ-ը գտնվում է ՀՀ արդարադատության նախարարության ենթակայության ներքո: Սա նշանակում է, որ քրեակատարողական հիմնարկներում բժշկական օգնություն և սպասարկում իրականացնող անձինք այլևս չեն հանդիսանում քրեակատարողական ծառայողներ, և ՊՈԱԿ տեղափոխման արդյունքում հնարավորություն չեն ունենում օգտվելու զինծառայողներին տրվող սոցիալական երաշխիքներից:**Վերոնշյալի համատեքստում հարկ է փաստել, որ **քրեակատարողական հիմնարկներում բժշկական օգնություն և սպասարկում իրականացնող անձանց սոցիալական երաշխիքներին անդրադարձել է նաև** Խոշտանգումների և անմարդկային կամ արժանապատվությունը նվաստացնող վերաբերմունքի կամ պատժի կանխարգելման եվրոպական կոմիտեն (այսուհետ՝ ԽԿԿ)՝ Հայաստան կատարած իր պարբերական այցի (2015 թվականի հոկտեմբերի 5-ից 15-ը) արդյունքներն ամփոփող զեկույցում: ԽԿԿ պատվիրակությունը ևս մեկ անգամ շեշտադրել է այն, որ **ծայրահեղ դժվար կլինի քրեակատարողական հիմնարկներում բժշկական անձնակազմի հաստիքների համալրումը առանց զգալիորեն բարձրացնելու անձնակազմի աշխատավարձերը, ինչպես նաև տրամադրելու այլ արտոնություններ[[1]](#footnote-1)**: Բացի այդ, ԽԿԿ չափանիշների համաձայն` առողջապահական հարցերում քրեակատարողական հիմնարկների բժշկական անձնակազմի անկախությունը երաշխավորելու համար կարևոր է անձնակազմի սերտ կապվածությունը հանրային առողջապահության համակարգի հետ[[2]](#footnote-2): Նշված երկու դիրքորոշումների համադրումից կարող ենք եզրահանգել, որ ԽԿԿ-ն ևս կիսում է դիրքորոշումն առ այն, որ քրեակատարողական հիմնարկների առողջապահական ծառայությունների բարեփոխումներին ուղղված ջանքերը հաջողություն կունենան միայն այն դեպքում, երբ հաջողվի ներգրավել որակյալ բուժանձնակազմ, **իսկ դա հնարավոր չի լինի, եթե աշխատակազմի աշխատավարձերը և այլ արտոնությունները** **մրցունակ չլինեն հանրային առողջապահության ոլորտի համեմատ:**ՀՀ մարդու իրավունքների պաշտպանն իր հերթին Հայաստանի Հանրապետության մարդու իրավունքների պաշտպանի՝ որպես կանխարգելման ազգային մեխանիզմի 2018 թվականի գործունեության վերաբերյալ տարեկան զեկույցում արձանագրել է, որ **քրեակատարողական հիմնարկներում բժշկական օգնության և սպասարկման ծառայություններ մատուցող բժշկի սոցիալական երաշխիքները բավարար չեն արդյունավետ մասնագիտական գործունեություն ծավալելու համար**[[3]](#footnote-3): Պաշտպանը նաև փաստել է, որ ՊՈԱԿ-ի գործունեությունն ինքնին մեծ առաջընթաց է, սակայն Քրեակատարողական ծառայությունից անկախացումը և այլևս քրեակատարողական ծառայող չդիտարկվելը անորոշությունների և մտահոգությունների մեծ ալիք է բարձրացրել նաև քրեակատարողական հիմնարկների բժշկական անձնակազմի մոտ: Վերջիններս մտահոգություն են հայտնել առ այն, որ Քրեակատարողական ծառայությունից դուրս գալու դեպքում իրենց աշխատավարձը և սոցիալական երաշխիքները կնվազեն: Քրեակատարողական հիմնարկներում ազատությունից զրկված անձանց առողջության պահպանման իրավունքի լիարժեք իրացման հարցում բժշկական անձնակազմի կարևորագույն դերակատարության և անկախության մասին են վկայում նաև միջազգային իրավական չափանիշները: Օրինակ՝ Եվրոպայի խորհրդի Նախարարների կոմիտեի թիվ R(98)7 հանձնարարականն ամրագրում է, որ ազատությունից զրկված անձի առողջական վիճակին վերաբերող կլինիկական որոշումները և այլ գնահատականները պետք է հիմնված լինեն միայն բժշկական չափանիշների վրա: Բժշկական անձնակազմը պետք է գործի լիովին անկախ՝ իր որակավորման ու իրավասության սահմաններում[[4]](#footnote-4): **Ուստի, ՊՈԱԿ-ը պետք է ունենա բավարար ֆինանսավորում, պետք է բարելավել քրեակատարողական հիմնարկներում բժշկական անձնակազմի աշխատանքային պայմաններն ու *սոցիալական երաշխիքները*, ստեղծել բժշկական անձնակազմի հաստիքների համալրման և նրանց վերապատրաստման ճկուն մեխանիզմներ[[5]](#footnote-5):**Բացի այդ, Եվրոպայի խորհրդի նախարարների կոմիտեի կանոնակարգին համապատասխան՝ **Աշոտ Հարությունյանն ընդդեմ Հայաստանի վճռի կատարման շրջանակներում Մարդու իրավունքների պաշտպանը Եվրոպայի խորհրդի նախարարների կոմիտեին է ներկայացրել իր հաղորդումը,** որով, 4 ուղղություններով անդրադառնալով վճռի կատարմանը, փաստել է, որ բժշկական անձանակազմի անկախությունն ու **սոցիալական երաշխիքները բավարար չեն մասնագիտական արդյունավետ գործունեություն ծավալելու համար**[[6]](#footnote-6)։ Նշված վճռի կատարման փուլում վերլուծության ենթարկելով Կառավարության կողմից ներկայացված գործողությունների ծրագիրը և հաշվի առնելով նաև Մարդու իրավունքների պաշտպանի նշված հաղորդումը՝ **Եվրոպայի խորհրդի նախարարների կոմիտեն հորդորել է Կառավարությանը շարունակել ՊՈԱԿ-ի արդյունավետ գործունեության ծավալման ուղղված քայլերը՝ ապահովելով նաև բժշկական անձնակազմի կարիքների բավարարումը[[7]](#footnote-7)**։Հաշվի առնելով վերոգրյալը՝ մշակվել է«Հայաստանի Հանրապետության կառավարության 2012 թվականի դեկտեմբերի 27-ի N 1691-Ն որոշման մեջ լրացում կատարելու մասին»ՀՀ կառավարության որոշման նախագիծը, որով առաջարկվում է ՀՀ արդարադատության նախարարության քրեակատարողական հիմնարկներում կալանավորված անձանց և դատապարտյալներին բժշկական օգնության և սպասարկման ծառայություններ մատուցող կազմակերպության ***աշխատակիցների սոցիալական երաշխիքները վերականգնելու*, աշխատանքային արդյունավետությունը և գրավչությունը բարձրացնելու, ինչպես նաև կադրերի արտահոսքը կանխելու նպատակով վերջիններիս ընդգրկել սոցիալական փաթեթի շահառուների ցանկում:** Բացի այդ, Հայաստանի Հանրապետության արդարադատության նախարարության քրեակատարողական հիմնարկներում կալանավորված անձանց և դատապարտյալներին բժշկական օգնության և սպասարկման ծառայություններ մատուցող **կազմակերպության աշխատակիցներին** ՀՀ կառավարության 2012 թվականի դեկտեմբերի 27-ի N 1691-Ն որոշմամբ սահմանված սոցիալական փաթեթի շահառուների շարքում ընդգրկելու նախաձեռնության նպատակահարմարության վերաբերյալ ՀՀ արդարադատության նախարարությունը մինչև համապատասխան նախագիծը մշակելը և շրջանառության մեջ դնելը տեղեկացրել է ՀՀ առողջապահության նախարարությանը և ՀՀ աշխատանքի և սոցիալական հարցերի նախարարությանը, ինչի առնչությամբ վերջիններս հայտնել են, որ առարկություններ չունեն: | Չի ընդունվել: |
| 2. | ՀՀ աշխատանքի և սոցիալական հարցերի նախարարություն, գրություն թիվ ԶԲ/ԺՍ-1-3/25323-2019,2019-11-18 | Կառավարության 2012թ. դեկտեմբերի 27-ի N 1691-Ն որոշման (այսուհետ` Որոշում) 1-ին հավելվածի 1-ին կետի և 2-րդ կետի 5-րդ ենթակետի կարգավորումների համաձայն՝ պետական կազմակերպությունների համար սոցիալական փաթեթի հատկացման հարցում **սահմանված է ոլորտային սահմանափակում:** Մասնավորապես՝ սոցիալական փաթեթը հատկացվում է **կրթության, մշակույթի, սոցիալական պաշտպանության և գիտության ոլորտների** պետական ոչ առևտրային կազմակերպություններում հաստիքացուցակով նախատեսված հաստիք զբաղեցնող անձանց:Հարկ է նշել, որ ներկայում նույնիսկ նշված ոլորտների ոչ բոլոր պետական ոչ առևտրային կազմակերպությունների աշխատողներն են օգտվում սոցիալական փաթեթից, որը պայմանավորված է ՀՀ պետական բյուջեից «Սոցիալական փաթեթների ապահովում» (1015) ծրագրի համար նախատեսված սահմանափակ միջոցներով: Օրինակ, միջին և բարձրագույն մասնագիտական, լրացուցիչ կրթության, այդ թվում՝ արտադպրոցական դաստիարակության, հետբուհական մասնագիտական կրթության ուսումնական հաստատությունների աշխատողները չեն օգտվում սոցիալական փաթեթի իրավունքից: Նշենք նաև, որ «Քրեակատարողական բժշկության կենտրոն» **ՊՈԱԿ-ի աշխատողներին սոցիալական փաթեթի շահառուների շրջանակում ընդգրկելու դեպքում՝ միասնական իրավունքների և երաշխիքների ապահովման հարցում խտրական վերաբերմունքի բացառման նպատակով անհրաժեշտություն կառաջանա սոցիալական փաթեթի շահառուների շրջանակը ընդլայնել՝ ընդգրկելով ինչպես կրթության, մշակույթի, սոցիալական պաշտպանության և գիտության ոլորտների բոլոր այն պետական կազմակերպությունների աշխատողներին,** որոնք ներկայում սոցիալական փաթեթի շահառուների շրջանակում ներառված չեն, այնպես էլ՝ «Քրեակատարողական բժշկության կենտրոն» **ՊՈԱԿ-ից բացի նաև այլ առողջապահական կազմակերպությունների աշխատողներին:**Հետևաբար, կրթության, մշակույթի, գիտության և սոցիալական պաշտպանության ոլորտներից բացի, որևէ այլ ոլորտի (**տվյալ դեպքում առողջապահության**) կազմակերպության աշխատողներին սոցփաթեթի շահառուների ցանկում ներառելու հարցը նպատակահարմար կլինի քննարկել՝ սոցփաթեթի շահառուների, ինչպես նաև նշված ոլորտների շրջանակը զգալիորեն ընդլայնելու դեպքում:  Հարկ է նշել, որ այդպիսի հնարավորություն Կառավարության 2019թ. հուլիսի 10-ի N 900-Ն որոշմամբ հաստատված՝ ՀՀ 2020-2022թթ. պետական միջնաժամկետ ծախսերի ծրագրով չի նախատեսվել: **Հետևաբար, Նախագծով առաջարկվող լրացումը գտնում ենք ոչ նպատակահարմար:** Մյուս կողմից, սոցիալական փաթեթի **առողջապահական փաթեթից օգտվելու իրավունք ունեցող անձանց** (բացառությամբ Կառավարության 2013 թվականի հուլիսի 25-ի N 806-Ն որոշման N 1 հավելվածի 2-րդ կետով նախատեսված անձանց) բժշկական օգնությունն ու սպասարկումը,Կառավարության 2014թ. մարտի 27-ի N 375-Ն որոշման N 1 հավելվածի 2-րդ կետի 1-ին ենթակետի համաձայն,տրամադրվում է «**Պետական հիմնարկների և կազմակերպությունների աշխատողների բժշկական օգնության և սպասարկման ծառայություններ» ծրագրի շրջանակներում:** Միևնույն ժամանակ տեղեկացնում ենք, որ առողջապահության նախարարության նախաձեռնությամբ 2019թ. հունվարից հետո ուժի մեջ մտած՝ Կառավարության 2014թ. մարտի 27-ի N 375-Ն որոշման մեջ կատարված փոփոխություններով և լրացումներով (Կառավարության 2018թ. դեկտեմբերի 20-ի N 1558-Ն, 2019թ. մայիսի 30-ի N 690-Ն որոշումներ) «**Պետական հիմնարկների և կազմակերպությունների աշխատողների բժշկական օգնության և սպասարկման ծառայություններ» ծրագրի շրջանակներում բժշկական օգնություն ու սպասարկում ստանալու իրավունք է տրվել նաև մի շարք բժշկական կազմակերպությունների աշխատողների**:  Առաջարկում ենք դիտարկել «Քրեակատարողական բժշկության կենտրոն» ՊՈԱԿ-ը, որպես առողջապահական ոլորտի կազմակերպություն, բժշկական օգնության և սպասարկման իրավունք ունեցող անձանց շրջանակներում ներառելու հնարավորությունը՝ անհրաժեշտության դեպքում համապատասխան լրացումը կատարելով Կառավարության 2014թ. մարտի 27-ի N 375-Ն որոշման կարգավորումներում:  | Հարկ է նշել, որ բանտային առողջապահության ոլորտում բարեփոխումների իրականացումը հանդիսանում է ՀՀ կառավարության քաղաքականության առանցքային ուղղություններից մեկը: Ավելին, 2019 թվականի փետրվարի 14-ի ԱԺՕ-002-Ն որոշմամբ հավանության արժանացած ՀՀ կառավարության ծրագրի Ազատ, արժանապատիվ և երջանիկ քաղաքացի վերտառությամբ 4-րդ բաժնի Օրենքի առջև բոլորի հավասարությունը, արդարադատությունը և մարդու իրավունքների պաշտպանությունը վերտառությամբ 4.1-րդ գլխում ամրագրված է որ. Կառավարությունը պետք է շարունակական քայլեր ձեռնարկի ազատությունից զրկված անձանց հիմնական իրավունքների երաշխավորման, այդ թվում՝ արտաքին աշխարհի հետ կապի ամրապնդման, պահման պայմանների բարելավման, նրանց տրամադրվող **բժշկական օգնության և սպասարկման որակի բարձրացման**, վերասոցիալականացման գործընթացի արդյունավետության բարձրացման նպատակով:: Անդրադառնալով սոցիալական փաթեթի շահառուների շրջանակում միասնական իրավունքների և երաշխիքների ապահովման հարցում խտրական վերաբերմունքի բացառման փաստարկին՝ հարկ է նկատի ունենալ,որ **որպես զինծառայողներին հավասարեցված անձինք՝ ՀՀ քրեակատարողական ծառայության բժշկական օգնություն և սպասարկում տրամադրող անձնակազմը և նրանց ընտանիքի անդամները երկար տարիներ օգտվում էին ՀՀ կառավարության 2013 թվականի հուլիսի 25-ի N 806-Ն որոշմամբ սահմանված անվճար բժշկական օգնության ու սպասարկման ծառայությունների փաթեթից և, ըստ էության,** ՊՈԱԿ-ի աշխատակիցներինՀՀ կառավարության 2012թ. դեկտեմբերի 27-ի N 1691-Ն որոշմամբ նախատեսված **սոցիալական փաթեթի շահառուների ցանկում ընդգրկելու նախաձեռնությունը նպատակ է հետապնդում ոչ թե ՊՈԱԿ-ի աշխատակիցներին տրամադրել արտոնյալ երաշխիքներ, այլ վերականգնել վերջիններիս սոցիալական երաշխիքները: Նշվածը բխում է նաև ՀՀ կառավարության 2019 թվականի նոյեմբերի 28-ի N 1717-Լ որոշմամբ հաստատված 2-րդ հավելվածի 34.2-րդ կետի պահանջից, որի կատարման վերջնաժամկետ է սահմանվել 2020 թվականի փետրվարի 2-րդ տասնօրյակը:**Բացի այդ, **ՊՈԱԿ-ի** **բժշկական** օգնություն և սպասարկում իրականացնող անձնակազմին ՀՀ կառավարության 2012 թվականի դեկտեմբերի 27-ի N 1691-Ն որոշմամբ սահմանված սոցիալական փաթեթի շահառուների շարքում ընդգրկելու նախաձեռնության նպատակահարմարության վերաբերյալ ՀՀ արդարադատության նախարարությունը մինչև համապատասխան նախագիծը մշակելը և շրջանառության մեջ դնելը տեղեկացրել է ՀՀ առողջապահության նախարարությանը և ՀՀ աշխատանքի և սոցիալական հարցերի նախարարությանը, ինչի առնչությամբ վերջիններս հայտնել են, որ առարկություններ չունեն:Միաժամանակ, հարկ է արձանագրել, որ Նախագիծն աշխատանքային կարգով կրկին քննարկվել է ՀՀ աշխատանքային և սոցիալական հարցերի նախարարության հետ և նախարարությունը տեղեկացրել է, որ սկզբունքորեն դեմ չէ Հայաստանի Հանրապետության արդարադատության նախարարության քրեակատարողական հիմնարկներում կալանավորված անձանց և դատապարտյալներին բժշկական օգնության և սպասարկման ծառայություններ մատուցող կազմակերպության աշխատակիցներին սոցիալական փաթեթի շահառուների ցանկում ներառելուն՝ Նախագծի կարգավորումն ընդգրկելով սոցիալական փաթեթի շահառուների ընտրության սկզբունքներում, որը ներկայացվել է ՀՀ վարչապետի աշխատակազմ: | Չի ընդունվել: |
| 3. | ՀՀ առողջապահության նախարարություն, գրություն թիվ ԱԹ/ՊԳ.2/586-2020,2019-01-17 | Ներկայումս առողջապահության նախարարությունը մշակել և հանրության քննարկմանն է ներկայացրել առողջության համապարփակ ապահովագրության ներդրման հայեցակարգի նախագիծ, որտեղ հանգամանորեն ներկայացված է առողջության համապարփակ ապահովագրության հիմնադրամի գործունեությունը, ինչպես նաև նշված է այն մեխանիզմները, որոնք առաջարկվում են կիրառվել այս մոդելի գործադրման դեպքում, հետևաբար` ներկայումս նպատակահարմար չէ ՀՀ կառավարության 2012 թվականի դեկտեմբերի 27-ի N 1691-Ն որոշման մեջ լրացում կատարելը: | Նախագծի մշակման անհրաժեշտությունն ըստ էության պայմանավորված է հետևյալով. **որպես զինծառայողներին հավասարեցված անձինք՝ ՀՀ քրեակատարողական ծառայության բժշկական օգնություն և սպասարկում տրամադրող անձնակազմը և նրանց ընտանիքի անդամները երկար տարիներ օգտվում էին ՀՀ կառավարության 2013 թվականի հուլիսի 25-ի N 806-Ն որոշմամբ սահմանված անվճար բժշկական օգնության ու սպասարկման ծառայությունների փաթեթից և, ըստ էության,** ՊՈԱԿ-ի աշխատակիցներինՀՀ կառավարության 2012թ. դեկտեմբերի 27-ի N 1691-Ն որոշմամբ նախատեսված **սոցիալական փաթեթի շահառուների ցանկում ընդգրկելու նախաձեռնությունը նպատակ է հետապնդում ոչ թե ՊՈԱԿ-ի աշխատակիցներին տրամադրել արտոնյալ երաշխիքներ, այլ վերականգնել վերջիններիս սոցիալական երաշխիքները: Նշվածը բխում է նաև ՀՀ կառավարության 2019 թվականի նոյեմբերի 28-ի N 1717-Լ որոշմամբ հաստատված 2-րդ հավելվածի 34.2-րդ կետի պահանջից, որի կատարման վերջնաժամկետ է սահմանվել 2020 թվականի փետրվարի 2-րդ տասնօրյակը:**Հատկանշական է, որ ՀՀ արդարադատության նախարարությունը մինչև համապատասխան նախագիծը մշակելը և շրջանառության մեջ դնելը՝ նախաձեռնության վերաբերյալ տեղեկացրել է ՀՀ առողջապահության նախարարությանը, ինչի առնչությամբ վերջինս հայտնել է, որ առարկություններ չունի: Ըստ այդմ՝ ՀՀ արդարադատության նախարարության համապատասխան ստորաբաժանման կողմից իրականացվել են նախագծի մշակման աշխատանքներ:Հաշվի առնելով վերոգրյալը՝ գտնում ենք, որ նախագծի հետագա ընթացքի կասեցումն արդարացված լինել չի կարող: | Չի ընդունվել: |

1. Հասանելի է <https://rm.coe.int/CoERMPublicCommonSearchServices/DisplayDCTMContent?documentId=09000016806bf46f> կայքէջում: [↑](#footnote-ref-1)
2. Տե´ս ԽԿԿ-ի գործունեության մասին 3-րդ ընդհանուր զեկույցը, որն ընդգրկում է 1992 թվականի հունվարի 1-ից դեկտեմբեր 31-ն ընկած ժամանակահատվածը https://rm.coe.int/1680696a40 կայքէջում: [↑](#footnote-ref-2)
3. Հասանելի է <https://ombuds.am/images/files/159e14f47f7029294110998e75a5433f.pdf> կայքջում: [↑](#footnote-ref-3)
4. Հասանելի է <http://hrlibrary.umn.edu/instree/coerecr98-7.html> կայքէջում: [↑](#footnote-ref-4)
5. Հասանելի է <https://ombuds.am/images/files/159e14f47f7029294110998e75a5433f.pdf> կայքջում: [↑](#footnote-ref-5)
6. Հասանելի է <https://search.coe.int/cm/Pages/result_details.aspx?ObjectID=0900001680923d0e> կայքէջում։ [↑](#footnote-ref-6)
7. Հասանելի է <https://hudoc.exec.coe.int/eng#_ftn3> կայքէջում։ [↑](#footnote-ref-7)